બીજી ફરિયાદ નવા નરોડાના સામાજિક કાર્યકર રવીન્દ્રભાઈ પરમારે નોંધાવી છે. ફરિયાદમાં જણાવાયું છે કે, રવીન્દ્રભાઈની ફેસબુક પ્રોફાઈલ ઉપર ‘અપના અ’ નામનું ગ્રૂપ ચાલે છે. આ ગ્રૂપમાં ‘ગુજરાત થો’ નામના ગ્રૂપમાંથી ‘ટેગ’ કરીને રવિન્દ્રભાઈની વોલ ઉપર કોઈ વ્યક્તિએ એક વીડિયો મૂક્યો હતો. આ વીડિયો રવીન્દ્રભાઈએ મૂક્યો છે અને કોમેન્ટો કરાઈ છે તેવું માની લઈને તા. 10-6-2018થી અત્યાર સુધી ફેસબુક ઉપર અને ફોન કરીને જાનથી મારવાની ધમકીઓ અપાઈ હતી. આવા ૧૭ ફેસબુક પ્રોફાઈલ ધારકોના નામ સહિત અસંખ્ય ફોન કરનારાંઓએ પણ ધમકી આપ્યાની ફરિયાદ ક્રાઈમ બ્રાન્ચમાં નોંધાવવામાં આવી છે.ધાર્મિક લાગણી દુભાય તેવી પોસ્ટ અંગે તેમજ ખોટી સમજ રાખીને ધમકી આપવા અંગેની બે ફરિયાદ નોંધી ક્રાઈમ બ્રાન્ચ, સાયબર સેલના પી.આઈ. જે.એસ. ગેડમે વધુ તપાસ હાથ ધરી છે.